Document ID: 32008R0301

UREDBA SVETA (ES) št. 301/2008
z dne 17. marca 2008
o prilagoditvi Priloge I k Uredbi (ES) št. 882/2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali
(Besedilo velja za EGP)
SVET EVROPSKE UNIJE JE,
ob upoštevanju Pogodbe o ustanovitvi Evropske skupnosti,
ob upoštevanju Akta iz leta 2003, ter zlasti člena 57(2) Akta,
ob upoštevanju predloga Komisije,
ob upoštevanju naslednjega:
(1)
Uredba (ES) št. 882/2004 Evropskega parlamenta in Sveta (1) vzpostavlja usklajen okvir splošnih pravil za organizacijo uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali.
(2)
Zaradi širitve leta 2004 in novih držav članic je treba dopolniti seznam ozemelj iz Priloge I k Uredbi (ES) št. 882/2004, da se vanj vključijo vse države članice.
(3)
Uredbo (ES) št. 882/2004 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Priloga I k Uredbi (ES) št. 882/2004 se nadomesti z besedilom iz Priloge k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. maja 2004 za ozemlja Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. marca 2008

Labels: 0
15
17
6